Κτίριο Προεδρίας
Το Κτίριο Προεδρίας (ή το Κτίριο της Προεδρίας, Βοσνιακά, Κροατικά και Σερβικά: "Zgrada Predsjedništva" / Зграда Предсједништва) είναι η επίσημη κατοικία της Προεδρίας της Βοσνίας και Ερζεγοβίνης, η οποία εδρεύει στο δήμο του Σαράγεβο στη Βοσνία και Ερζεγοβίνη.

Μετά την Αυστροουγγρική κατοχή της Βοσνίας και Ερζεγοβίνης το 1878, η κατοχική διοίκηση χρειαζόταν έδρα στο κεντρικό Σεράγεβο για να φιλοξενήσει προσωπικό διαφόρων ειδικοτήτων και στρατιωτικό προσωπικό. Το νέο κυβερνητικό κτήριο ανατέθηκε από τον πρώτο δήμαρχο του Σαράγιεβο Μουσταφά Φαντιλπάσιτς και σχεδιάστηκε από τον αρχιτέκτονα Γιοσίπ Βάντσας σε αναγεννησιακό ύφος και κατασκευάστηκε από το 1884 έως το 1886. Το κτίριο παρέμεινε ως έδρα του αυστροουγγρικού καθεστώτος στην περιοχή, στεγάζοντας κυβερνητικές και στρατιωτικές υπηρεσίες, καθώς και δικαστήρια και αίθουσες τελετών. Μετά τον Α΄ Παγκόσμιο Πόλεμο, το κτίριο έγινε το αρχηγείο της κυβέρνησης της Μπανόβινας του Δρίνου στο Βασίλειο της Γιουγκοσλαβίας. Μετά τον Δεύτερο Παγκόσμιο Πόλεμο, το κτίριο έγινε η επίσημη κατοικία του Προέδρου της Σοσιαλιστικής Δημοκρατίας της Βοσνίας και Ερζεγοβίνης (εντός της Γιουγκοσλαβίας), καθώς και έδρα της Εκτελεστικής Επιτροπής της Λαϊκής Συνέλευσης. Κατά τη διάρκεια του πολέμου της Βοσνίας, το κτήριο χρησιμοποιήθηκε από την Ανώτατη Διοίκηση του Στρατού της Δημοκρατίας της Βοσνίας και Ερζεγοβίνης ως το στρατιωτικό της αρχηγείο. Το κτίριο υπέστη εξωτερικές και εσωτερικές ζημιές κατά τη διάρκεια του πολέμου, οι οποίες στη συνέχεια αποκαταστάθηκαν μερικώς.

Από το 1996, το κτήριο χρησιμοποιείται ως επίσημη κατοικία της συλλογικής Προεδρίας της Βοσνίας και Ερζεγοβίνης. Όλοι οι συλλογικοί αρχηγοί κρατών (και αναπληρωτές) χρησιμοποιούν το κτίριο ως κύρια κατοικία τους στο Σεράγεβο, καθώς και ως το τελετουργικό και εργασιακό γραφείο τους. Το υπουργικό συμβούλιο της κυβέρνησης της Βοσνίας και Ερζεγοβίνης επίσης συνέρχεται στο κτίριο και υπάρχουν κάποια κυβερνητικά τμήματα (συμπεριλαμβανομένου του Αρχείου της Βοσνίας και Ερζεγοβίνης).

Το κτίριο επίσης χρησιμοποιείται για κρατικούς και τελετουργικούς σκοπούς, καθώς και για την υποδοχή και συνάντηση με ξένους αξιωματούχους και αρχηγούς κρατών.

Κατά την διάρκεια των κοινωνικών διαδηλώσεων στη Βοσνία και Ερζεγοβίνη το 2014, τα παράθυρα του Κτιρίου Προεδρίας σπάστηκαν με πέτρες που ρίχτηκαν από διαδηλωτές που έβλεπαν το κτίριο ως πιθανή πηγή της χρόνιας δυσλειτουργίας της Βοσνίας. Επίσης, ξέσπασε πυρκαγιά σε μέρος του κτιρίου.
Q9303
Βοσνιακά
Concept
Q6654
Κροατικά
Concept
Q9299
Σερβικά
Concept
Q481289
επίσημη κατοικία
Concept
Q844944
Προεδρίας της Βοσνίας και Ερζεγοβίνης
PER
Q11194
δήμο του Σαράγεβο
LOC
Q225
Βοσνία και Ερζεγοβίνη
LOC
Q28513
Αυστροουγγρική
LOC
None
Μουσταφά Φαντιλπάσιτς
UNK
Q361
Α΄ Παγκόσμιο Πόλεμο
EVE
None
Μπανόβινας του Δρίνου
UNK
Q191077
Βασίλειο της Γιουγκοσλαβίας
LOC
Q362
Δεύτερο Παγκόσμιο Πόλεμο
EVE
Q208545
Σοσιαλιστικής Δημοκρατίας της Βοσνίας και Ερζεγοβίνης
LOC
Q181533
πολέμου της Βοσνίας
EVE
None
Ανώτατη Διοίκηση του Στρατού της Δημοκρατίας της Βοσνίας και Ερζεγοβίνης
UNK
Q48352
αρχηγοί κρατών
Concept
Q1257016
Κτίριο Προεδρίας
LOC
located in the administrative territorial entity
country
country
country
country
country
official residence
country
office held by head of state